ಡಿಕ್ಕಿ ರುತ್ನಾಗೂರ್

ಡಿಕ್ಕಿ ಜಮ್ಶೆಡ್ ಸೊಹ್ರಾಬ್ ರುತ್ನಾಗೂರ್ (೨೬ ಫೆಬ್ರವರಿ ೧೯೩೧-೨೦ ಜೂನ್ ೨೦೧೩) ಒಬ್ಬ ಭಾರತೀಯ ಕ್ರೀಡಾ ಪತ್ರಕರ್ತರಾಗಿದ್ದರು. ಇವರು ೧೯೫೮ ರಿಂದ ೧೯೬೬ ರವರೆಗೆ ಹಿಂದೂಸ್ತಾನ್ ಟೈಮ್ಸ್ನಲ್ಲಿ ಕ್ರಿಕೆಟ್ ವರದಿಗಾರರಾಗಿದ್ದರು. ಅವರು ೧೯೬೬ ರಿಂದ ೨೦೦೫ ರವರೆಗೆ ದಿ ಡೈಲಿ ಟೆಲಿಗ್ರಾಫ್ ನಲ್ಲಿ ಕ್ರಿಕೆಟ್, ಸ್ಕ್ವಾಷ್ ಮತ್ತು ಬ್ಯಾಡ್ಮಿಂಟನ್‌ನ ಸುದ್ದಿಗಳನ್ನು ವರದಿ ಮಾಡುತ್ತಿದ್ದರು.

ಪಾರ್ಸಿ ಆಗಿದ್ದ ಇವರು ಬಾಂದ್ರಾದಲ್ಲಿ ಜನಿಸಿದರು ಮತ್ತು ಸೇಂಟ್ ಕ್ಸೇವಿಯರ್ ಕಾಲೇಜಿನಲ್ಲಿ ಶಿಕ್ಷಣ ಪಡೆದರು. ನಂತರ ಇವರು ಭಾರತೀಯ ಜವಳಿ ನಿಯತಕಾಲಿಕವನ್ನು ಪ್ರಕಟಿಸುವ ಕುಟುಂಬ ವ್ಯವಹಾರದಲ್ಲಿ ಕೆಲಸ ಮಾಡಿದರು. ನಂತರ ಇವರು ಸ್ವತಂತ್ರವಾಗಿ ಕ್ರಿಕೆಟ್ ಪಂದ್ಯಗಳನ್ನು ವರದಿ ಮಾಡಲು ಪ್ರಾರಂಭಿಸಿದರು, ಸ್ಥಳೀಯ ಕ್ರೀಡಾ ಪತ್ರಿಕೆಯಾದ ದಿ ಭಾರತ್ ಮತ್ತು ನಂತರ ದೈನಂದಿನ ಪತ್ರಿಕೆಗಳಿಗೆ ಬರೆಯುತ್ತಿದ್ದರು.

ಆನಂದ್‌ ಜಿ ದೋಸಾ ಅವರೊಂದಿಗೆ, ಇವರು ದಿ ಇಂಡಿಯನ್ ಕ್ರಿಕೆಟ್ ಫೀಲ್ಡ್ ವಾರ್ಷಿಕವನ್ನು ಇವರ ಜೀವನದುದ್ದಕ್ಕೂ, ಅಂದರೆ ೧೯೫೭-೮ ರಿಂದ ೧೯೬೫-೬ ರವರೆಗೆ ಸಹ-ಸಂಪಾದಿಸಿದರು. ಇವರು ಮೊದಲ ಬಾರಿಗೆ ೧೯೬೩ ರಲ್ಲಿ ವಿಸ್ಡೆನ್ ಕ್ರಿಕೆಟರ್ಸ್ ಅಲ್ಮನಾಕ್ ಗಾಗಿ  ಬರೆದರು ಮತ್ತು ಇವರ ಇತ್ತೀಚಿನ ತುಣುಕು ೨೦೦೭ ರ ಆವೃತ್ತಿಯಲ್ಲಿ ಕಾಣಿಸಿಕೊಂಡಿತು. ಇವರು ಸ್ಕ್ವಾಷ್ ದಂತಕಥೆ ಜಹಾಂಗೀರ್ ಖಾನ್ ಅವರ ಜೀವನಚರಿತ್ರೆ ಸೇರಿದಂತೆ ಎರಡು ಪುಸ್ತಕಗಳನ್ನು ಬರೆದಿದ್ದಾರೆ.

ರಾನ್ ರಾಬರ್ಟ್ಸ್ ನಿಂದ ಇಂಗ್ಲೆಂಡ್‌ಗೆ ತೆರಳಲು ಪ್ರೋತ್ಸಾಹಿಸಲ್ಪಟ್ಟ ಇವರು, ದಿ ಡೈಲಿ ಟೆಲಿಗ್ರಾಫ್ ಗೆ ಸೇರಿದರು. ಆ ಪತ್ರಿಕೆಗಾಗಿ ಇವರು ೧೯೬೬ ರಿಂದ ೨೦೦೫ ರವರೆಗೆ ಕೌಂಟಿ ಕ್ರಿಕೆಟ್ ಅನ್ನು ವರದಿ ಮಾಡಿದರು. ವಿಸ್ಡನ್ ಪತ್ರಿಕೆಯ  ಸಂತಾಪದ ವರದಿಯ ಪ್ರಕಾರ, "ಡಿಕ್ಕಿ ಜೊತೆಗಿದ್ದ ಪತ್ರಿಕಾ ಕೊಠಡಿ ಯಾವಾಗಲೂ ಸಿಗರೇಟ್ ಹೊಗೆ, ಸಂಭಾಷಣೆ ಮತ್ತು ಕಿಡಿಗೇಡಿತನದಿಂದ ತುಂಬಿರುತ್ತಿತ್ತು, ನಂತರ ವಿಸ್ಕಿಯೂ ತುಂಬಿರುತ್ತಿತ್ತು".Wisden Cricketers' Almanack, 2014 edition, "Obituaries", p220. ಇವರು ಕೆಲವೊಮ್ಮೆ ಒಂದೇ ಸಮಯದಲ್ಲಿ ಎರಡು ರಾಷ್ಟ್ರೀಯ ಪತ್ರಿಕೆಗಳಿಗೆ ಬರೆಯುತ್ತಿದ್ದರು, ದಿ ಗಾರ್ಡಿಯನ್ ಬರೆಯುವಾಗ "ದಿಲೀಪ್ ರಾವ್" ಮತ್ತು ದಿ ಡೈಲಿ ಟೆಲಿಗ್ರಾಫ್ ಬರೆಯುವಾಗ ಡಿ. ಜೆ. ರುತ್ನಾಗೂರ್ ಎಂದು ಬರೆಯುತ್ತಿದ್ದರು.

೧೯೬೮ ರಲ್ಲಿ ಸ್ವಾನ್ಸೀದಲ್ಲಿ ನಡೆದ ಕೌಂಟಿ ಚಾಂಪಿಯನ್‌ಶಿಪ್ ಪಂದ್ಯದಲ್ಲಿ ಗ್ಯಾರಿ ಸೋಬರ್ಸ್ ಅವರು ಮಾಲ್ಕಮ್ ನ್ಯಾಶ್ ಅವರ ಓವರ್ನಲ್ಲಿ ಆರು ಸಿಕ್ಸರ್‌ಗಳನ್ನು ಹೊಡೆದಾಗ ಮತ್ತು ೧೬ ವರ್ಷಗಳ ನಂತರ, ರವಿಶಾಸ್ತ್ರಿ ಅದೇ ರೀತಿ ಮಾಡಿದಾಗ, ಬರೋಡಾದ ನಿಧಾನಗತಿಯ ಎಡಗೈ ಆಟಗಾರ ತಿಲಕ್ ರಾಜ್ ಅವರನ್ನು ಬಾಂಬೆಯಲ್ಲಿ ನಡೆದ ರಣಜಿ ಟ್ರೋಫಿ ಪಂದ್ಯದಲ್ಲಿ ಹೊಡೆದಾಗ, ಈ ಎರಡು ಕ್ರಿಕೆಟ್ ಪಂದ್ಯಗಳಿಗೆ ಸಾಕ್ಷಿಯಾದ ಏಕೈಕ ವ್ಯಕ್ತಿ ಇವರು.

ಇವರು ಸುದೀರ್ಘ ಅನಾರೋಗ್ಯದ ನಂತರ ಲಂಡನ್ನಲ್ಲಿ ೨೦ ಜೂನ್ ೨೦೧೩ ರಂದು ತಮ್ಮ ೮೨ ನೇ ವಯಸ್ಸಿನಲ್ಲಿ ನಿಧನರಾದರು. ಇವರು ಕ್ರಿಕೆಟಿಗ ರಿಚರ್ಡ್ ಸೊಹ್ರಾಬ್ ರುತ್ನಾಗೂರ್ ಅವರ ತಂದೆ.

 ಪುಸ್ತಕಗಳು 

 ಬಾರ್ಕ್ಲೇಸ್ ವರ್ಲ್ಡ್ ಆಫ್ ಕ್ರಿಕೆಟ್-೨ನೇ ಆವೃತ್ತಿ, ೧೯೮೦, ಕಾಲಿನ್ಸ್ ಪಬ್ಲಿಷರ್ಸ್, ISBN, p654. 
 ವಿಸ್ಡೆನ್ ಕ್ರಿಕೆಟರ್ಸ್ ಅಲ್ಮನಾಕ್, ೨೦೦೭ ಆವೃತ್ತಿ, ISBN, p80. 

 ಟಿಪ್ಪಣಿಗಳು 
 Khans Unlimited: A History of Squash in Pakistan, Oxford University Press, 1997, .
 Test Commentary, India v England, 1976–77

 ಉಲ್ಲೇಖಗಳು 

ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ವರ್ಗ:ಪತ್ರಕರ್ತರು